****

**TORSDAG 14. NOVEMBER**

**FØRJULSTUR MED STEINKUNST, SHOPPING, SPENNENDE HISTORIER OM VRAKRØVERIER OG GOD MAT!**

Avreise fra Madla kl. 08.30, Ledaal kl. 08.45 og Tasta kl. 09.00. Turen går først til Tananger hvor vi besøker steinkunstner Anne Marie Arnøy som driver Galleri Sisyfos/Geokunst nede i Tananger havn. Vi får oppleve helt unik steinkunst – Anne Marie er faktisk den eneste i verden som lager slik kunst. Her er det anledning til å kjøpe.





Neste stopp er Erga Gårdsutsalg på Erga. Her har vi lagt inn en kort stopp hvor det blir orientering og anledning til å kjøpe både gårdsprodukter og annet «nips».

Vi fortsetter turen til Håland Kjøtt på Klepp. Der blir det smakelig lunsj med dessert og kaffe.

Etter lunsjen overtar «Kaptein Wiik», alias Jan Wiik fra Orre, som kåserer fra Jærkysten i gamle dager; om gamle skipsvrak som forliste og vrakplyndrerne som kastet seg over lasten.

Turen avsluttes på Horpestad Plantesalg på Tjøtta. Her har de brukt en hel måned på å gjøre klar sin unike juleutstilling. Det serveres kaffe fra eget kaffebrenneri for de som fortsatt er kaffetørste. Og så blir det god anledning til å kjøpe julepynt og planter tilpasset årstiden.

Da gjenstår bare hjemturen, og vi beregner å ankomme Madla ca. kl. 16.45, Ledaal ca. kl. 17.00 og Tasta ca. kl. 17.15.

**Pris pr. person ved 30 betalende kr 850,-.**

Prisen inkluderer buss, kåseri, lunsj bestående av varme karbonader, assorterte påleggssorter og brødmat (buffetbord) + dessert og kaffe. (Hvis du skulle være allergisk mot noe, så gi beskjed ved påmelding, så finner vi alternativ). Reiseleder fra Skipper Worse.

**Frist for påmelding til ditt Skipper Worse-senter onsdag 30. oktober 2024**